text: [{"text_idx": "#000004", "text": "Hesa seinastu ti\u0301\u00f0ina hevur ikki no\u0301gv ny\u0301tt veri\u00f0 at s\u00e6\u00f0 a\u0301 hesi heimasi\u0301\u00f0uni. Ors\u00f8kin kann sigast i\u0301 trimum or\u00f0um: Ung i\u0301 F\u00f8royum."}, {"text_idx": "#000005", "text": "Undirrita\u00f0a er verk\u00e6tlanarlei\u00f0ari a\u0301 stevnuni og eg taki m\u00e6r m.a. av PR, heimasi\u0301\u00f0u og skra\u0301seting v.m. Hetta hevur so at siga tiki\u00f0 alla mi\u0301na ti\u0301\u00f0 seinastu tveir ma\u0301na\u00f0irnar, so har hava li\u0301tlar stundir veri\u00f0 at hildi hesa heimasi\u0301\u00f0u vi\u00f0 li\u0301ka. So i\u0301 sta\u00f0in ber til at fara yvir a\u0301 og si\u0301ggja hvat hendir har."}, {"text_idx": "#000006", "text": "Ung i\u0301 F\u00f8royum er ungdo\u0301mslistastevna, sum hevur veri\u00f0 hildin ana\u00f0hv\u00f8rt a\u0301r si\u0301\u00f0ani 2001. Nor\u00f0urlandahu\u0301si\u00f0 ba\u00f0 i\u0301 2000 Hedvig Westerlund-Kapnas og meg at skipa fyri eini listastevnu fyri ung i\u0301 F\u00f8royum, i\u00f0 m.a. skuldi vera vi\u00f0 til at finna ung at umbo\u00f0a F\u00f8royar i\u0301 ymsum listarligum h\u00f8pum i\u0301 Nor\u00f0urlondum. A\u0301\u00f0renn var vanligt, at tey, sum skuldu velja sli\u0301k umbo\u00f0, valdu tey millum tey, sum tey tilvildarliga kendu ella vistu um. Vi\u00f0 Ungum i\u0301 F\u00f8royum skuldu tey ungu sja\u0301lvi vi\u0301sa a\u0301, hvat tey dugdu og at tey vo\u0301ru verd at umbo\u00f0a F\u00f8royar."}, {"text_idx": "#000007", "text": "Ung i\u0301 F\u00f8royum gj\u00f8rdist til meira enn hetta. Nu\u0301 er stevnan einasta av si\u0301num slagi\u00f0 i\u0301 F\u00f8royum, har ung listafo\u0301lk um alt landi\u00f0 fa\u0301a m\u00f8guleika at hittast tv\u00f8rtur um lista- og oyggjam\u00f8rk. Stevnan er tv\u00f8rlistarlig og samstarv og ny\u0301brot er ein h\u00f8vu\u00f0stra\u0301\u00f0ur."}, {"text_idx": "#000008", "text": "A\u0301 Ungum i\u0301 F\u00f8royum vi\u0301sa ung sja\u0301lvi, hvat ungdo\u0301msmentan er. Les alt um Ung i\u0301 F\u00f8royum a\u0301 heimasi\u0301\u00f0uni hja\u0301 stevnuni."}, {"text_idx": "#000009", "text": "Stevnan byrjar i\u0301 morgin, ma\u0301namorgunin tann 12. oktober og endar vi\u00f0 spennandi almennari sy\u0301ning mikukv\u00f8ldi\u00f0 tann 14. oktober. Ny\u0301t m\u00f8guleikan og keyp t\u00e6r atgongumerki a\u0301 beinanvegin. Hetta er ein sy\u0301ning sum bara er eina fer\u00f0 anna\u00f0hv\u00f8rt a\u0301r, so lat ikki m\u00f8guleikan gleppa t\u00e6r av hondum. Far og hygg at, hvat okkara yngstu listafo\u0301lk kunnu avrika, ta\u0301 tey fa\u0301a bestu umst\u00f8\u00f0ur i\u0301 landinum."}, {"text_idx": "#000010", "text": "Leave a Reply Cancel reply"}]